639 шарахь Ӏаьрбийн эскарш куьйгаллехь баьчча Ӏамра ибн аль-Ӏаса дехьадевлира Мисран дозанал. Момент хаьржира диканиг: махкахь доьдуш динан дов дара, бахархошна бӀаьрга бан а ца безара византийн урхалчаш. Ибн аль-Ӏас кхечира Вавилонан пенашка (КъахӀиран гергара гӀап чохь), ткъа 642 шарахь бусалбачарна караеира Византин Мисрара ладаме пункт Александри. Бакъду, диъ шо даьлчи византихой схьаяккха хьевсира иза, амма Ӏаьрбаша дӀа ца елира гӀала. Халиф Ӏумаран омарца Александрийн библиотека ягор, туьйра долчух тера ду.